Уроци по кизомба с Гаро Узунян
Бащата на Кизомба - културата у нас се завръща на подиума с уроци в Пловдив и София. 
След вълнуващо  представяне на тази култура по време на Петият Салса фестивал в Боровец,уъркшопи в Белград и Париж, Гаро Узунян ще посвети в тайните на кизомбата танцьори от цяла България на 12.11.2011 г. в София с уроци за начинаещи и напреднали.Уъркшопът ще се проведе в залата на Bali Dance School, ул. „Гургулят“ 1, зад Френската гимназия  (ъгъла на "Патриарха" и "Раковска").
Анголското танго възниква в края на 80-те и началото на 90-те години и е комбинация от семба, (предшественик на самба) и зук стил музика. Води началото си от френските колонии на Карибите.Танцът се изпълнява по двойки с леки и бавни движения, в които се наблюдава изключителна нежност,но и респект на партньорите един към друг. Страните, в които Кизомба е сред най-популярните танци са Гвинея-Бисау, Кабо Верде, Португалия, Ангола, Мозамбик, Екваториална Гвинея, Сао Томе и Принсипи, Източен Тимор, Бразилия. В Европа все по-бързо навлиза тази нова „страст“, която съчетава в себе си спорт,танц,енергия и дори духовно учение,което много често е и причина танцьорите да се стремят към усъвършенстване не само на танцовите умения,но и на чисто човешките взаимоотношения между партньори. Този стил на танцуване провокира и спорове дали не е прекалено близък контактът между мъжа и жената,но точно това са малките „трикове“, на които учат големите преподаватели и учители по кизомба. Такъв пример дава и „бащата“ на кизомбата у нас – Гаро Узунян,който през последните години обикаля света и учи от най-големите.Предава опита на Карибите с уъркшопи и уроци,на които посвещава танцьорите в тайните на романтичните и нежни движения.В кизомба всеки може да намери по нещо за себе си,тъй като този танц съчетава в себе си емоцията на танго,бачата,зук и други стилове близки до латиноамериканската ритмика. Гаро Узунян успява да накара танцьорите да излязат от рамката на досега съществуващите правила за танцуване и провокира ново усещане за близост,в което да предадат,освен стъпките,които са изключително естествени,но и културата на един континент,който е колкото далечен,толкова и близък в търсенето на нови начини да освободим духа си.Това е и една от причините наскоро да се проведе фестивал,на който присъства един от най-големите майстори на Кизомбата и учител на Гаро Узунян – Квенда Лима.Може би най-популярният кизомба учител,който успява в часовете си да накара участниците да притаят дъх и да попият магията на Африка,съчетана с нежността на социалния танц. Симбиозата между Гаро Узунян и Квенда Лима успява да зарази много хора,които с нетърпение очакват следващите уроци и уъркшопи,които се провеждат из цялата страна.Гаро Узунян гостува почти всяка седмица в различни градове и заразява с тази нова енергия,която кара танцьорите да излизат пречистени и освободени от залата. Кизомба е една отлична възможност за релакс, добро настроение и начин да срещнем много нови хора,които се усмихват и гледат на света от различен ъгъл,който променя човешките взаимоотношения.

